Safiq Rahim

**Mohd Safiq Rahim** (lahir 5 Julai 1987) merupakan pemain bola sepak profesional Malaysia yang bermain di kelab Johor Darul Takzim FC. Bermain sebagai pemain tengah, beliau juga boleh bermain di posisi tengah serangan, dan juga biasanya diletakkan sebagai perancang tengah pasukan. Safiq dianggap antara pemain tengah terbaik dalam generasi seusianya.

Safiq telah memenangi Anugerah Bola Sepak FAM untuk Anugerah Pemain Terbaik sebanyak empat kali, pada tahun 2011, 2012, 2015 dan 2016. Beliau juga telah memenangi Anugerah Pemain Terbaik Terbanyak FAM pada tahun 2015.

## Kehidupan awal
Dilahirkan di Kuala Selangor,  Safiq merupakan anak sulung kepada pasangan Rahim Muhd. Yatim dan Aidah Majid. Beliau mempunyai seorang adik perempuan, Safiqa. Safiq mula bermain bola sepak di Sekolah Sukan Selangor iaitu Sekolah Menengah Kebangsaan Seksyen 11 dan seterusnya di Sekolah Sukan Bukit Jalil. 

## Kerjaya
### Selangor (2006-2008)
Pada tahun 2006, Safiq mula bermain untuk pasukan remaja Selangor. Safiq meneruskan perkembangannya di Selangor sebelum dinaikkan pangkat ke pasukan pertama pada tahun yang sama. Dia diberikan penampilan pertama dibawah pengurusan Dollah Salleh dalam perlawanan Liga Super menentang Negeri Sembilan pada 27 Disember 2006 dimana Selangor tewas 3-1, Safiq masuk sebagai pemain gantian dalam perlawanan itu. Di tahun pertamanya bersama pasukan utama Selangor, Safiq menerima pencalonan Pemain Muda Harapan untuk Anugerah Bola Sepak Negara 2007. Pada musim 2007/2008, Safiq kerap kali diturunkan dalam kesebelasan utama Selangor dan membantu Selangor menamatkan kempen liga di tempat ke-4 selain menjadi naib juara dalam pertandingan Piala FA dan Piala Malaysia. Musim yang sama juga menyaksikan dia membantu pasukan Selangor bawah 21 tahun memenangi Piala Presiden Malaysia 2008 dengan kemenangan 1-0 ke atas Perak bawah 21 tahun di final. Dia telah menjaringkan gol kemenangan dalam perlawanan itu.

### KL PLUS (2009)
Safiq menandatangani kontrak dengan KL PLUS pada September 2008 selepas membuat keputusan untuk tidak melanjutkan kontrak bersama Selangor. Ketika bersama Pasukan KL PLUS, Safiq menyumbang 2 gol, 1 menentang Pahang dan 1 menentang Kuala Muda Naza pada keseluruhan musim itu.

### Selangor (2010-2012)
Pada 1 Disember 2009, diumumkan bahawa Safiq menandatangani kontrak dengan Selangor untuk kali kedua dari KL PLUS. Dia menyerahkan jersi nombor 8 menjelang musim 2010. Safiq membuat debutnya musim bagi Selangor dalam kemenangan 1-2 ke atas Negeri Sembilan dalam Piala Sultan Haji Ahmad Shah di Stadium Tuanku Abdul Rahman. Pada 19 Januari 2010, dia menjaringkan gol pertamanya untuk Selangor dalam kemenangan 4-0 ke atas Pahang. Pada 23 Februari 2010, Safiq membuat debutnya AFC dalam perlawanan seri 0-0 menentang Vietnam Becamex Bình Dương di Stadium Shah Alam. Dia menjaringkan gol pertama AFC Cup dalam kemenangan 5-0 ke atas Maldivian Victory SC pada 6 April 2010.

Safiq telah menjaringkan 9 gol dari 45 penampilan dalam semua pertandingan semasa debut musimnya. Beliau adalah sebahagian daripada pasukan Selangor yang memenangi Liga Super 2010 Malaysia dan Perisai Amal Malaysia 2010.

Pada musim 2010, Skuad selangor berjaya mempertahankan kejuaraan Liga Super dan Piala Sumbangsih yang dimenangi musim lepas, apabila menjuarai ia sekali lagi. Namun pada musim 2011 dan 2012 skuad selangor kemarau trofi apabila tiada sebarang trofi dijulang untuk dua musim itu. Keseluruhannya Safiq menjaringkan 30 gol dalam 152 penampilan bersama Selangor.

### Johor Darul Takzim (2013-2018)
Pada 1 November 2012, Safiq telah mengesahkan perpindahannya ke Johor Darul Ta'zim. Beliau secara rasmi menandatangani kontrak satu tahun dengan opsyen untuk setahun lagi selepas kontraknya dengan Selangor tamat tempoh pada 30 November 2012. Pada 13 April 2015, dilaporkan bahawa Safiq adalah antara pemain tempatan paling tinggi yang dibayar gaji bulanan RM 70,000 (sekitar AS $ 17,000).

Pada musim pertama Safiq bersama kelab Johor Darul Takzim, skuad yang digelar Harimau Selatan berjaya menduduki tempat ke-3 dalam Liga Super serta mara ke perlawanan akhir Piala FA namun tewas kepada pasukan Kelantan 1-0 pada perlawanan akhir. Pada musim 2014, kelab Johor Darul Takzim berjaya menjuarai Liga Super namun hanya mara ke separuh akhir Piala FA serta menjadi naib juara Piala Malaysia setelah tewas di final dengan sepakan penalti 5-3 selepas kedua-dua pasukan terikat 2-2.

Pada musim 2015, kelab Johor Darul Takzim bermula baik apabila menjulang trofi Piala Sumbangsih setelah menewaskan Pahang 2-0. Rentak cemerlang kelab diteruskan dengan memenangi Liga Super 2015 yang merupakan kejuaraan berturut daripada 2014. Selain itu, Johor Darul Takzim juga memenangi Piala AFC 2015 dan Safiq dinobatkan sebagai pemain paling bernilai (MVP) dalam kejohanan Piala AFC 2015. Selain itu, Safiq Rahim juga membantu pasukan Johor Darul Ta'zim menjuarai Liga Super musim 2014, 2015 dan 2016 iaitu 3 tahun berturut-turut. Safiq Rahim juga membantu menjuarai Piala Sumbangsih pada 2015 dan 2016 dan naib juara 2017 selepas tewas kepada Kedah dengan  keputusan 3-4 selepas kedua-dua pasukan terikat 1-1 dan Juara Piala FA 2016 menewaskan PKNS FC 2-1.

### Melaka United (2019-2020)
Pada November 2018, Safiq telah mengikat kontrak dengan Melaka United bersama beberapa bekas pemain tonggak utama pasukan kebangsaan, iaitu Shukor Adan dan Razman Roslan.

### Johor Darul Ta'zim (2021-kini)
Safiq kembali ke Johor selepas 2 musim bersama Melaka. Pada 3 Julai 2023, Safiq masuk sebagai pemain gantian dan menjaringkan gol ke-50-nya di Liga Super Malaysia dalam kemenangan 6-1 ke atas Kuala Lumpur City. 

## Kerjaya antarabangsa
### Malaysia Bawah 20 Tahun
Beliau mewakili pasukan kebangsaan Malaysia bawah-20 tahun ke Piala Belia Asia 2006 di India.

### Malaysia Bawah 23 Tahun
Safiq mula mewakili pasukan Malaysia bawah-23 tahun ke Sukan SEA 2007, dan pada ketika itu Malaysia gagal ke suku akhir apabila gagal melepasi peringkat kumpulan. Keajaiban berlaku apabila penantian 20 tahun pingat emas Sukan SEA berakhir apabila skuad kendalian K.Rajagopal berjaya menggapai *ibu segala pingat emas* selepas menundukkan Vietnam dengan keputusan tipis 1-0 di Sukan SEA di Vientiane, Laos pada tahun 2009. 

### Pasukan Senior
Safiq membuat kemunculan sulungnya untuk Malaysia menentang Myanmar pada Januari 2007 pada usia 20 tahun. Beliau telah menyertai setiap kejohanan besar yang Malaysia layak ke, termasuk 2010, 2012 dan Kejuaraan AFF 2014. Dia menjaringkan gol pertama pemain antarabangsa pertamanya dalam perlawanan persahabatan tidak rasmi terhadap Zimbabwe pada 12 Julai 2009.

Safiq menjaringkan gol menerusi sepakan percuma ketika menewaskan Laos 4-1 dalam Piala AFF Suzuki 2012. Dalam Piala AFF Suzuki 2014, Safiq meledak gol sulungnya ketika tewas 2-3 kepada Thailand. Safiq meledak satu gol ketika menewaskan Singapura 3-1 untuk membawa Malaysia ke separuh akhir. Safiq menjaringkan satu lagi gol ketika tewas kepada Vietnam 1-2. Safiq sekali lagi menjaringkan satu gol bagi menewaskan Vietnam 4-2 untuk ke perlawanan akhir. Safiq meledak 2 gol ketika tewas di tangan Thailand secara agregat 4-2 di perlawanan akhir. Safiq dianugerahkan sebagai penjaring terbanyak kejohanan sebanyak 6 gol.

Pada 27 Januari 2015, FIFA.com telah menerbitkan satu artikel mengenai kepakaran beliau dalam mengambil sepakan bebas selepas mengetepikan pasukannya untuk menamatkan perlumbaan pada Piala Suzuki AFF 2014. Safiq yang juga pencetak gol terbanyak semasa kejohanan itu telah menjaringkan 5 gol daripada beberapa set.

Pada bulan Mei 2017, beliau kembali menyarung jersi skuad kebangsaan bersama 3 rakan sepasukannya yang lain.

Pada 2022, Safiq kembali ke pasukan kebangsaan di bawah pengurusan Kim Pan-gon. Dia menjaringkan 1 gol ketika persahabatan di Bukit Jalil dan menjadi sebahagian pemain yang terpilih untuk mewakili Malaysia di kelayakan Piala Asia 2023.

## Kehidupan peribadi
Safiq berkahwin dengan pemain boling ten pin terkenal, Zandra Aziela pada 2 Februari 2014.

## Statistik kerjaya

### Kelab

### Antarabangsa

|}

#### Gol antarabangsa

: *Pada pertandingan yang dimainkan pada8 Jun 2022. Jaringan Malaysia yang disenaraikan dahulu, kolum jaringan menunjukkan jaringan selepas setiap gol Safiq.*

Nota: 

## Filemografi
### Televisyen

## Pencapaian

### Kelab

; Selangor

* Piala Presiden Malaysia: 2008
* Piala Sumbangsih: 2010
* Liga Super Malaysia: 2010

; Johor Darul Ta'zim

* Liga Super Malaysia: 2014, 2015, 2016, 2017, 2018, 2021, 2022
* Piala FA Malaysia: 2016, 2022
* Piala Sumbangsih: 2015, 2016, 2018, 2021, 2022
* Piala AFC: 2015
* Piala Malaysia: 2017, 2022

### Antarabangsa

; Malaysia B-23

* Sukan SEA: Pingat Emas 2009

; Malaysia

* Piala AFF: 2010; Naib juara: 2014

### Individu

#### Anugerah

* Anugerah Bola Sepak Kebangsaan - Pemain Tengah Terbaik: 2011, 2012, 2015, 2016
* Anugerah Bola Sepak Kebangsaan - Pemain Paling Bernilai (MVP): 2015
* AFF Best XI (Piala AFF 2012): 2012
* Pemain terbaik perlawanan akhir Piala Malaysia: 2014
* Piala AFC - Pemain Paling Bernilai (MVP): 2015
* Kasut Emas Piala AFF: 2014

## Rujukan

## Pautan luar
* Biodata Safiq Rahim